Diari Oficial de la Generalitat Valenciana


Sumari del DOGV 8386, del 19-09-2018 (2018/8594)

DECRET 141/2018, de 14 de setembre, del Consell, de creació de l'Escola Oficial d'Idiomes València - Quatre Carreres.
---------------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8594


Data del document
:   14-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 141/2018, de 14 de setembre, del Consell, de creació de l'Escola Oficial d'Idiomes València - Quatre Carreres. [2018/8594]  
Els estudis de planificació educativa realitzats per la Direcció General de Política Educativa, de la Conselleria d'Educació, Investigació, Cultura i Esport, tenint en compte criteris territorials, poblacionals, culturals i d'impacte socioeconòmic, tal com s'estableix en l'article 6 del Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, aconsellen crear una escola oficial d'idiomes a València (Quatre Carreres), per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'educació. El nou centre es crea pel desglossament de l'Escola Oficial d'Idiomes de València de la Secció de València - Quatre Carreres.  
  
La nova escola oficial d'idiomes estarà situada en l'edifici propietat de la Conselleria d'Educació, Investigació, Cultura i Esport, situat a l'avinguda dels Germans Maristes, número 25, de València, i compartit amb l'IES Font de Sant Lluís. Aquest edifici compta amb les instal·lacions adequades per a l'ús previst i reuneix els requisits establits per la normativa bàsica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 7 del Reglament orgànic i funcional de les escoles oficials d'idiomes, aprovat pel Decret 167/2017, de 3 de novembre, del Consell, s'estableix que aquests centres tindran la denominació específica que determine la conselleria competent en matèria d'educació, després de consultar el consell escolar municipal o, en cas o de no estar constituït, el ple de l'ajuntament corresponent. També estableix que el consell escolar del centre, podrà proposar la denominació específica a la Conselleria, després de l'informe favorable del consell escolar municipal.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, Reguladora del dret a l'educació; en la Llei orgànica 2/2006, de 3 de maig, d'educació, i en el Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, a proposta del conseller d'Educació, Investigació, Cultura i Esport, prèvia deliberació del Consell, en la reunió del 14 de setembre de 2018,  
  
  
  
DECRETE  
  
Article únic. Creació del centre  
Es crea, per desglossament de l'EOI de València, el següent centre docent:  
Província: València.  
Localitat: València.  
Denominació: Escola Oficial d'Idiomes València - Quatre Carreres.  
  
Titular: Generalitat.  
Codi: 75262551.  
Domicili: avinguda dels Germans Maristes, núm. 25  
Ensenyaments: idiomes.  
Capacitat: 1.970 alumnes.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures necessàries per al compliment i el desenvolupament del que s'estableix en aquest decret, així com per a modificar, si escau, el domicili, la denominació i la configuració del centre.  
  
Segona. Efectes  
Aquest decret produirà efectes des de l'inici del curs escolar 2018-2019.  
  
València, 14 de setembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ